recursal/SuperWikiNEXT-32B huggingface dataset:
**இடைநிலைப் பள்ளி** (middle school) **இளையோர் உயர்நிலைப் பள்ளி**, **இளையோர் மேல்நிலைப் பள்ளி** அல்லது **கீழ்நிலைப் பள்ளி** என்றும் அழைக்கப்படும் ஒரு நடுநிலைப் பள்ளி, தொடக்கப் பள்ளிக்கும் மேல்நிலைப் பள்ளிக்கும் இடையிலான கல்வி நிலையாகும்.

ஆப்கானித்தான்
-------------

ஆப்கானித்தானில், நடுநிலைப் பள்ளியில் 6 முதல் 8 ஆம் வகுப்புகள் வரை உள்ளன, இதில் 11 முதல் 14 வயது வரையிலான மாணவர்கள் பயில்கின்றனர்.

அல்சீரியா
---------

அல்சீரியாவில், ஒரு நடுநிலைப் பள்ளி 4 தரங்களைக் கொண்டுள்ளது: 6 முதல் 9 வகுப்பு வரை உள்ளது. 11-14 வயதுடைய மாணவர்களைக் கொண்டுள்ளது.

ஆத்திரேலியா
-----------

ஆத்திரேலியாவின் எந்தப் பகுதியிலும் தனியாக நடுநிலைப் பள்ளிகள் என்பது இல்லை. மாணவர்கள் நேரடியாக ஆரம்பப் பள்ளியிலிருந்து மேல்நிலைப் பள்ளிக்குச் (வருடங்கள் 7-12, பொதுவாக உயர்நிலைப் பள்ளி என்று குறிப்பிடப்படுகிறது) செல்கின்றனர். 

ஆஸ்திரேலியாவில் நிறுவப்பட்ட முதல் நடுநிலைப் பள்ளி ஆர்மிடேலில் உள்ள ஆர்மிடேல் பள்ளியாகும்.

இந்தியா
-------

இந்தியாவில், நடுநிலைப் பள்ளி 6 முதல் 8 வகுப்புகளைக் கொண்டதாகும். ஒவ்வொரு மாநிலத்திற்கும் அதன் சொந்த மாநிலக் கல்வி வாரியம் உள்ளது. ஒவ்வொன்றும் அதன் சொந்த தரநிலைகளைக் கொண்டுள்ளன, அவை மத்திய வாரியங்களிலிருந்து வேறுபட்டிருக்கலாம்.  சில கல்வி நிறுவனங்களில், 5 முதல் 10 ஆம் வகுப்பு வரை கல்வி வழங்குவது இடைநிலைப் பள்ளி என்று அழைக்கப்படுகிறது. 

இந்தியாவின் கல்வி நிலைகள்:

* மழலைக் கல்வி- நர்சரி முதல் கே.ஜி
* துவக்கப்பள்ளி - வகுப்புகள் I முதல் V
* நடுநிலைப் பள்ளி - வகுப்புகள் VI முதல் VIII வரை
* உயர்நிலைப் பள்ளி - ஒன்பதாம் முதல் பத்தாம் வகுப்புகள்
* மேல்நிலைப் பள்ளி- XI முதல் XII வகுப்புகள்

மேற்கோள்கள்
-----------

1. ↑  "Shake-up puts Year 7s in high school". WA Today. 8 December 2011.
2. ↑  "A SHORT HISTORY of THE ARMIDALE SCHOOL" (PDF). The Armidale School. Archived from the original (PDF) on 2013-04-08. Retrieved 2014-01-16.
3. 1 2 3  Amaidi. "Indian Education System" (PDF). Archived from the original (PDF) on 17 June 2012. Retrieved 5 May 2012.

வெளி இணைப்புகள்
---------------

* கனடா: மாகாணக் கல்வி முறைகள்
* மத்திய நிலை கல்விக்கான சங்கம் முன்பு தேசிய நடுநிலைப் பள்ளி சங்கம்.
* தேசிய நடுநிலைப் பள்ளிகள் மன்றம் (யுகே)
* ஆஸ்திரேலிய நடுநிலைப்பள்ளி திட்டம்
**தென்கச்சி கோ. சுவாமிநாதன்** (1946 - 16 செப்டம்பர் 2009) புகழ்பெற்ற பேச்சாளரும், எழுத்தாளரும் ஆவார். 'இன்று ஒரு தகவல்' நிகழ்ச்சி மூலம் வானொலி நேயர்களிடையே பிரபலமாக விளங்கினார். அகில இந்திய வானொலியில் உதவி இயக்குநராக பணியாற்றி ஓய்வு பெற்றவர். தொலைக்காட்சியில் 'இந்த நாள் இனிய நாள்' என்ற நிகழ்ச்சியை நடத்தி வந்தார். பல சிறுகதைகளையும் எழுதியிருந்தார்.

இன்றைய அரியலூர் மாவட்டம் தென்கச்சிப்பெருமாள் நத்தம் என்ற ஊரில் பிறந்த சுவாமிநாதன் சென்னை மடிப்பாக்கத்தில் வசித்து வந்தார். வேளாண்மைப் பட்டதாரி ஆவார். நெல்லை வானொலியில் அறிவிப்பாளராகப் பணியைத் தொடங்கியவர். சென்னை வானொலி நிலையத்தில் *இன்று ஒரு தகவல்* நிகழ்ச்சி வழியாக உலகத் தமிழர் உள்ளங்களில் இடம் பிடித்தவர். திரைப்படங்களிலும் தொலைக்காட்சியிலும் நடித்தவர்.

இவர் தமிழ்நாடு அரசுப் பணியில் விவசாய அலுவலராக வாழ்க்கையைத் தொடங்கி, பின்னர் 1977 முதல் 1984 வரை திருநெல்வேலி வானொலி நிலையத்தில் பணிபுரிந்தார். அகில இந்திய வானொலியில் வேளாண்மை நிகழ்ச்சிப் பிரிவு இயக்குனராக இருந்தபோது "வீடும் வயலும்" என்ற நிகழ்ச்சியைத் தொகுத்து வழங்கினார். "அன்பின் வலிமை", "தீயோர்", மற்றும் "அறிவுச்செல்வம்" உட்பட பல நூல்களை எழுதியுள்ளார். "இலக்கணம்" என்ற திரைப்படத்தில் நடித்திருந்தார்.

படைப்புகள்
----------

* இன்று ஒரு தகவல் (23 பாகங்கள்)]
* வாழ்க்கையைக் கொண்டாடுவோம்
* அய்யாசாமியின் அனுபவங்கள்
* தகவல் கேளுங்கள் - கீதம் பப்ளிகேஷன்
* உள்ளமே உலகம், வானதி பதிப்பகம்
* அருள்தந்தையின் நகைச்சுவையுணர்வு
* சிறகை விரிப்போம்
* அனுபவங்கள் அர்த்தமுள்ளவை
* கடவுளைத் தேடாதீர்கள்
* சிந்தனை விருந்து
* நினைத்தால் நிம்மதி

மறைவு
-----

இதயநோயால் அவதிப்பட்ட சுவாமிநாதன் போரூர் மருத்துவமனையில் 2009 செப்டம்பர் 16 புதன்கிழமை அன்று பகல் 12:40மணிக்கு காலமானார். இறக்கும் போது அவருக்கு வயது 63. சுவாமிநாதனுக்கு மனைவி மகாலட்சுமி, மகள் செந்தமிழ்ச்செல்வி ஆகியோர் உள்ளனர்.

உசாத்துணை
---------

* ‘Thenkachi’ Swaminathan passes away

வெளி இணைப்புகள்
---------------

* தென்கச்சி கோ. சுவாமிநாதனுடன் நேர்காணல், அண்ணாகண்ணன்
* தென்கச்சி கோ சுவாமிநாதன் அவர்களுடனான ஒரு செவ்வி, காணொளி
* தென்கச்சி கோ.சுவாமிநாதன் அவர்கள் இயற்கை எய்தினார்!, முனைவர் மு. இளங்கோவன்
* தென்கச்சி சுவாமிநாதன் ஆவணப்படம்

தென்கச்சி கோ சுவாமிநாதன் அவர்களின் இன்று ஒரு தகவல் வலையொளி
**பொது நிறுவனம்** (public company) அல்லது **பொதுப் பங்கு நிறுவனம்** (publicly traded company)**பொதுவில் வணிக ஈடு நிறுவனம்**, **பொதுவில் வாங்கப்பட்ட நிறுவனம்** (publicly held company), **பொதுவில் வரையறுக்கப்பட்ட நிறுவனம்** (ஐக்கிய இராச்சியத்தில்) என்றெல்லாம் குறிப்பிடப்படுபவை ஓர் கட்டுப்பாடு வரையறுக்கப்பட்ட நிறுவனம் (வணிகம்) ஆகும். இவை தங்கள் பத்திரங்களையும் (மூலதனப் பங்குகள்/ஈடுகள், பிணைப் பத்திரங்கள்/கடன்கள் போன்றவை) நிதி திரட்டல் ஆவணங்களையும் வழக்கமாக ஓர் பங்குச் சந்தை மூலமாகவோ அல்லது நேரடி வணிகச் சந்தைகளில் சந்தை நிதி நிறுவனங்களின் சேவை முகப்புகள் மூலமாகவோ பொதுமக்கள் வாங்குமாறு வெளியிடும் நிறுவனமாகும். பொதுவில் வரையறுக்கப்பட்ட நிறுவனங்கள் உள்ளிட்டு, பொது நிறுவனங்கள் தங்கள் வணிக அளவையும் உள்நாட்டு சட்டங்களைப் பொறுத்தும் பங்குச் சந்தையொன்றில் பட்டியலிடப்பட்டிருக்கலாம் அல்லது இடப்படாதும் இருக்கலாம். 

பொது நிறுவனங்களும் பொதுத்துறை நிறுவனங்களும் வெவ்வேறானவை. பொதுத்துறை நிறுவனங்கள் முழுமையாகவோ பகுதியோகவோ அரசுடமையாக்கப்பட்டவை ஆகும். பொது வழக்கில் இவை பொது நிறுவனங்கள் எனக் குறிப்பிடப்படலாம்.

பொதுப் பங்கு நிறுவனத்தின் நிதி ஆவணங்கள்
---------------------------------------

பொதுவாக, பொதுப்பங்கு நிறுவனத்தின் பங்குகள் பரவலான முதலீட்டாளர்களுக்கு சொந்தமாக உள்ளன; தனிப்பங்கு நிறுவனமொன்றில் நிறுவனப் பங்குகள் ஒப்பீட்டளவில் மிகக் குறைந்த முதலீட்டாளர்களுக்கே சொந்தமாக இருக்கும். பெருமளவில் பங்குதாரர்கள் இருப்பதாலேயே ஒரு நிறுவனம் பொதுப்பங்கு நிறுவனமாகி விடாது. ஐக்கிய அமெரிக்காவில் 1934 பங்குச் சந்தை சட்டத்தின் கீழுள்ள நிறுவனங்கள் பொதுப்பங்கு நிறுவனங்களாகும். முதல் பொதுப்பங்கு நிறுவனமாக 1601ஆம் ஆண்டில் நிறுவப்பட்ட டச்சு கிழக்கிந்திய கம்பனி கருதப்படுகிறது[].
**அரசுப் பள்ளி** அல்லது **பொதுப் பள்ளி** என்பது அனைத்து மாணவர்களுக்கும் கட்டணம் ஏதுமின்றி கல்வி கற்பிக்கும் ஒரு தொடக்க , இடைநிலை அல்லது மேல்நிலைப்பள்ளியாகும். அத்தகைய பள்ளிகள் முழுமையாகவோ அல்லது பகுதியாகவோ வரிவிதிப்பு மூலம் நிதியளிக்கப்படுகின்றன.

அரசின் நிதியுதவி பெறும் பள்ளிகள் உலகின் ஒவ்வொரு நாட்டிலும் உள்ளன, இருப்பினும் அவற்றின் கட்டமைப்பு மற்றும் கல்வித் திட்டங்களில் குறிப்பிடத்தக்க வேறுபாடுகள் உள்ளன. அரசு நிதியுதவி பெறும் கல்வியானது பொதுவாக ஆரம்ப மற்றும் இடைநிலைக் கல்வியை உள்ளடக்கியது (4 வயது முதல் 18 வயது வரை).

பிராந்தியம் மற்றும் நாடு வாரியாக
--------------------------------

### ஆசியா

#### இந்தியா

ஆங்கிலேயர் ஆட்சியின் போது, பல மாநிலங்களில் உயர் கல்வி நிறுவனங்கள் ( சென்னை, கொல்கத்தா மற்றும் மும்பையில் உள்ள பல்கலைக்கழகங்கள் போன்றவை) அமைக்கப்பட்டன. பள்ளிக் கல்வியினைப் பொறுத்தமட்டில் ஆரம்ப, இடைநிலை மற்றும் மேல்நிலைப் பள்ளிகளை போதுமான அளவில் உருவாக்கவில்லை. பிற உள்நாட்டு கல்வி முறைகள் இந்தியா முழுவதும் பல்வேறு வழிகளில் புத்துயிர் பெற்று வருகின்றன. தற்போதைய மதிப்பீட்டின்படி, அனைத்து இந்தியப் பள்ளிகளிலும் 80% அரசுப் பள்ளிகள் மாணவர்களுக்கு கல்வியினை வழங்குகிறது. இருப்பினும், பொதுக் கல்வியின் தரம் குறைவாக இருப்பதால் 27% இந்தியக் குழந்தைகள் தனியார் கல்வியில் உள்ளனர். சில ஆய்வுகளின்படி, தனியார் பள்ளிகள் பெரும்பாலும் அரசுப் பள்ளிகளை விட சிறப்பான கல்வியினை வழங்குகின்றன.   மாணவர்-ஆசிரியர் விகிதம் பொதுவாக அரசு பள்ளிகளை விட தனியார் பள்ளிகளில் மிகவும் குறைவாக உள்ளது, மேலும் போட்டி மனப்பான்மையினை மாணவர்களிடையே உருவாக்குகிறது. இந்தியாவில் கல்வியானது, பொதுத்துறை மற்றும் தனியார் துறையால் வழங்கப்படுகிறது, கட்டுப்பாடு மற்றும் நிதி ஆகியன கூட்டாட்சி, மாநிலம் மற்றும் உள்ளூர் எனும் மூன்று நிலைகளில் இருந்து வருகிறது. நாளந்தா பல்கலைக்கழகம் உலகின் மிகப் பழமையான கல்வி அமைப்பாகும். மேற்கத்திய கல்வியானது பிரித்தானிய ஆட்சியினால் இந்திய சமூகத்தில் வேரூன்றியது.

மேற்கோள்கள்
-----------

1. ↑  "Telangana TS Results". AP TS Manabadi Results இம் மூலத்தில் இருந்து Sep 11, 2015 அன்று. பரணிடப்பட்டது.. .
2. ↑  "A special report on India: Creaking, groaning: Infrastructure is India's biggest handicap". The Economist. 11 December 2008 இம் மூலத்தில் இருந்து Dec 15, 2008 அன்று. பரணிடப்பட்டது.. .
3. ↑  Geeta Gandhi Kingdon (March 2007). "The progress of school education in India" (PDF). Global Poverty Research Group. Archived from the original (PDF) on 2010-12-27. Retrieved 2010-12-23.
**மலையமான்**  
| **ஆட்சி மொழி** | தமிழ் |
| **குலப்பெயர்** | மலையமான் |
| **தலைநகரம்** | திருக்கோயிலூர் |
|

**மலையமான்** சேர நாட்டு குறுநில மன்னர்கள் வம்சத்துள் ஒன்றாகும். அதில் **மலையமான் திருமுடிக்காரி** என்பவன் சங்க காலத்தில் வாழ்ந்த மன்னர்களில் ஒருவன். இவன் சிறந்த வீரன்; பெரிய வள்ளல்; புலவர்களால் புகழ்ந்து பாடப்பட்டவன். இவர்கள் திரு கோவலர் ஊரை தலைமையிடமாக கொண்டு ஆட்சி செய்துள்ளார்கள். 

திருக்கோயிலூருக்கு அருகே இருக்கும் பண்டையகால குன்று கபிலர் குன்று. சங்க காலத்தில் மலையமான் குல மரபினர் இந்தப் பகுதியை ஆண்டு வந்ததாக இலக்கியங்கள் கூறுகிறது. சங்ககால புலவரான கபிலர் வள்ளல் பாரியின் நெருங்கிய நண்பர் ஆவார். பாரிக்கு கிடைத்த புகழைக் கொண்டு பொறாமையடைந்த மூவேந்தர்கள் பாரியையும், பறம்ப நாட்டையும் முற்றுகையிட்டு அழித்து விட்டனர். தன் பெண்மக்கள் இருவரையும் தன் உற்ற நண்பரான கபிலரிடம் அடைக்கலமாக தந்து விட்டு பாரி உயிரை நீத்தார்.

நண்பரின் இழப்பை தாங்கமுடியாத கபிலர் அந்த இருகுழந்தைகளையும் திருக்கோயிலூர் மலையமான் திருமுடிக்காரியிடம் ஒப்படைத்து விட்டு ஒரு குன்றின் மீது உயிர்விட்டதாக திருக்கோயிலூர் வீரட்டானத்தில் உள்ள இராசராசன் கல்வெட்டு உறுதிப்படுத்துகிறது.

பக்தி இலக்கிய காலம்
-------------------

இராசராசனின் தாய் வானவன் மாதேவிகுறத்தியர் மலையமான் குலத்தில் தோன்றியவர் கணவன் இறந்ததும் உடன்கட்டை ஏறினாள். இவளுடைய சிலை ஒன்று இவள் மகள் குறத்தியர்குந்தவையால் தஞ்சைக் கோயிலில் வைக்கப்பட்டது.

மேற்கோள்கள்
-----------

1. ↑  "south\_indian\_inscriptions/volume\_22". Archaeological Survey of India. பார்க்கப்பட்ட நாள் 2008-11-09.

வெளி இணைப்புகள்
---------------

*
1936ல் வெளியான ஒரு காகிதக்கூழ் இதழ்
**காகிதக்கூழ் புனைவு** (*pulp fiction*) என்பது ஒரு இலக்கியப் பாணி. 1896ல் தொடங்கி 1950கள் வரை வெளியான காகிதக்கூழ் இதழ்களில் வெளியான புனைவுக் கதைகள் இவ்வாறு அழைக்கப்படுகின்றன. இந்த இதழ்கள் பொதுவாக 128 பக்கங்களுடன் 10 அங்குலம் நீளம், 7 அங்குலம் அகலம் உடையனவாக இருந்தன. மலிவான ஒழுங்கற்ற முனைகளையுடைய காகிதக் கூழ் பக்கங்களில் அச்சடிக்கப்பட்டிருந்தன. எனவே இவை "காகிதக்கூழ்" இதழ்கள் என்று அழைக்கப்பட்டன. 19ம் நூற்றாண்டில் பிரபலமாக இருந்த டைம் புதினங்கள், பென்னி டிரட்ஃபுல் புதினங்கள் போன்ற மலிவு விலைப் புனைவு நூல்களின் 20ம் நூற்றாண்டு இலக்கிய வாரிசாக இவை அமைந்தன. இலக்கிய உலகில் மதிக்கப்பட்ட பல எழுத்தாளர்களின் கதைகள் இந்த இதழ்களில் வெளியானாலும், பெரும்பாலும் இவற்றில் இச்சையைத் தூண்டும் புனைவுகளே இடம் பெற்றிருந்தன. இவற்றி அட்டைப்படங்கள் பரபரப்பைத் தூண்டும் விதத்தில் வரையப்பட்டிருந்தன. 20ம் நூற்றாண்டில் பிரபலமடைந்த அதி நாயக படக்கதைகள் காகிதக்கூழ் புனைவுகளின் வழித்தோன்றல்களாகக் கருதப்படுகின்றன. தமிழ் நாட்டில் 20ம் நூற்றாண்டின் பிற்பகுதியில் பரவலாகப் படிக்கப்பட்ட "பாக்கெட் நாவல்"கள் (ராஜேஷ் குமார், பட்டுக்கோட்டை பிரபாகர் போன்ற எழுத்தாளர்களின் படைப்புகள்) தமிழில் காகிதக்கூழ் புனைவுகளாகக் கருதப்படுகின்றன.

மேற்கோள்கள்
-----------

1. ↑  Romney, Rebecca (April 6, 2018). "When Classic Detective Novels Became Sexy Pulps". .
2. ↑  Sharp, Sarah Rose (August 4, 2021). "The Erotic Nostalgia of Lesbian Pulp Fiction". *Hyperallergic*. Retrieved 23 July 2023.
3. ↑  Rabinowitz, Paula (2014). *American Pulp: How Paperbacks Brought Modernism to Main Street*. Princeton, New Jersey: Princeton University Press. பன்னாட்டுத் தரப்புத்தக எண்:978-0691150604.
**கிராத் பட்டால்** ( *Kirat Bhattal* ; பிறப்பு 26 ஜனவரி 1985  தொழில் ரீதியாக **கிராத்** அல்லது **கீரத்** என்று அழைக்கப்படும் இவர், ஒரு இந்திய நடிகையாவார். ஆரம்பத்தில் வடிவழகியாக அறிமுகமானார், பின்னர் தமிழ் திரையுலகில் நடிக்க ஆரம்பித்தார்.

சொந்த வாழ்க்கை
--------------

சண்டிகரை சேர்ந்த சீக்கிய குடும்பத்தில் பிறந்தார். லைபீரியாவிலுள்ள மொன்றோவியாவில் வளர்ந்தார். சனாவரில் உள்ள லாரன்ஸ் பள்ளியில் தனது கல்வியை முடித்தார்.

தொழில்
------

நடிகர் தனுஷுடன் "தேசிய நெடுஞ்சாலை 47" என்ற படத்தில் நடிக்க ஒப்பந்தம் செய்யப்பட்டார். ஆனால் அந்தத் திட்டம் தாமதமாகி பின்னர் ரத்து செய்யப்பட்டது. பின்னர் பிரஜ்வல் தேவராஜுக்கு இணையாக *கெளயா* என்ற கன்னட மொழித் திரைப்படத்தில் பட்டால் ஒப்பந்தம் செய்யப்பட்டார். ஜெனிலியா மற்றும் ஜெயம் ரவி நடித்த பொமரில்லு என்ற தெலுங்கு படத்தின் மறு ஆக்கமான சந்தோஷ் சுப்பிரமணியம் படத்தில் ஒரு சிறப்புத் தோற்றத்தில் நடித்தார். நடிகை பார்பரா மோரி, தொலைக்காட்சி தொகுப்பாளர் அர்ச்சனா விஜயா, விளம்பர நடிகை *டியாண்ட்ரா சோரஸ்* மற்றும் யானா குப்தா ஆகியோருடன் *லைஃப் மே ஏக் பார்-வென் ஏஞ்சல்ஸ் டேர்* என்ற பயண நிகழ்ச்சியையும் தொகுத்து வழங்குகிறார். பாக்சு லைப்பு இந்தியா தொலைக்காட்சியில் ஒளிபரப்பான *ஸ்டைல் அண்ட் தி சிட்டி*யின் இரண்டு நிகழ்ச்சிகளையும் தொகுத்து வழங்கினார். தற்போது நேஷனல் ஜியாகிரபிக்கில் *நாட் ஜியோ கவர்சாட்: ஹெரிடேஜ் சிட்டி* என்ற நிகழ்ச்சியை தொகுத்து வழங்குகிறார்.

குறிப்புகள்
-----------

1. ↑  Pillai, Sreedhar (7 October 2006). "Arya, a gun-runner". *தி இந்து* இம் மூலத்தில் இருந்து 12 அக்டோபர் 2020 அன்று. பரணிடப்பட்டது... பார்த்த நாள்: 21 February 2012.
2. ↑  "The kudis of Punjab flock South - Times of India".  from the original on 7 July 2015. பார்க்கப்பட்ட நாள் 9 August 2015. `{{cite web}}`: `|archive-url=` missing title (help)
3. ↑  Priya Gill, Who's Who பரணிடப்பட்டது 12 அக்டோபர் 2020 at the வந்தவழி இயந்திரம் dated 6 July 2009, at indiatoday.intoday.in, accessed 13 March 2012
4. ^ Neeti Sarkar, Five on a high. Dated 17 March 2013 at தி இந்து

வெளி இணைப்புகள்
---------------

* ஐ.எம்.டி.பி இணையத்தளத்தில் Kirat Bhattal

வெளி இணைப்புகள்
---------------
நியூயார்க்கில் உள்ள கணினி ஆய்வகம்
**கணினி ஆய்வகம்** (Computer lab) என்பது வரையறுக்கப்பட்ட சமூகத்திற்கு கணினி சேவைகள் வழங்கப்படும் இடமாகும். இவை பொதுவாக பொது நூலகங்கள் மற்றும் கல்வி நிறுவனங்களாக இருக்கலாம்.  பொதுவாக, கணினிகளுக்கான அணுகலைத் தக்கவைக்க பயனர்கள் ஒரு குறிப்பிட்ட பயனர் கொள்கையைப் பின்பற்ற வேண்டும். அதாவது தகவல் பாதுகாப்புகளை சட்ட விரோதமான முறையில் அனுகலில் ஈடுபடக் கூடாது போன்றவை.  கணினி ஆய்வகங்கள் பெரும்பாலும் நேர வரம்புகளுக்கு உட்பட்டவை, இதன் மூலம் பரவலான எண்ணிக்கையில் மக்கள் ஆய்வகத்தைப் பயன்படுத்துவதற்கான வாய்ப்பை வழங்குகிறது. பொதுவாக அணுகலுக்கு தனிப்பட்ட உள்நுழைவு சான்றுகள் தேவைப்படுவது.  இது பயனரின் செயல்பாடுகளைக் கண்காணிக்க நிறுவனங்களை அனுமதிக்கிறது. கணினி ஆய்வகங்களில் உள்ள கணினிகள் பொதுவாக இணைய அணுகல், படிம வருடி மற்றும் கணினி அச்சுப்பொறி பொருத்தப்பட்டிருக்கும் மற்றும் பொதுவாக வரிசைகளில் அமைக்கப்பட்டிருக்கும். இது விரிவுரை அல்லது விளக்கக்காட்சிகளை எளிதாக்குவதற்கும்,  சிறு குழு வேலைகளை எளிதாக்குவதற்கும் வேலை நிலையத்திற்கு ஒத்த பார்வையை வழங்குவதாகும்.  சில கல்வி நிறுவனங்களுக்கு, மாணவர்களின் மடிக்கணினிகளுக்குப் தனியாக கணினி ஆய்வகங்கள் உள்ளன. இருப்பினும், தனிநபர் கணினிகளில் எளிதில் அணுக முடியாத சிறப்பு மென்பொருள் அல்லது வன்பொருள் தேவைப்படும் பயன்பாடுகளில் கணினி ஆய்வகங்கள் பயன்படுகின்றன.

ஏற்பாடுகள்
----------

* around the classroomவகுப்பறையைச் சுற்றி
* arranged in rowsவரிசைகளில் அமைக்கப்பட்டது
* Ringவட்ட வடிவில்

மேலும் பார்க்கவும்
------------------

* கணினி அறிவியல்
* வகுப்பறையில் கணினிகள்

சான்றுகள்
---------

1. 1 2 3  McCampbell, Atefeh S; Liedlich, Fred (1996). "Ethics and the Student Computer Lab". *Journal of Business Ethics* **15** (8): 897–900. doi:10.1007/BF00381857. .
2. ↑  van den Blink, Claire C. "Uses of Labs and Learning Spaces". *Educause Review*. Educause Review. Retrieved 4 November 2015.
3. 1 2  Hawkins, Brian; Oblinger, Diana G. "The Myth about the Need for Public Computer Labs". *Educause Review*. Educause Review. Retrieved 4 November 2015.
4. ↑  MacPhee, Larry. "Learning Spaces: A Tutorial". *Educause Review*. Educause Review. Retrieved 11 November 2015.

வெளி இணைப்புகள்
---------------

* 

* பொதுவகத்தில் Computer labs தொடர்பாக ஊடகக் கோப்புகள் உள்ளன.
உயிரியல் மாணவர்கள் நியூசிலாந்தின் டோர்பேயில் உள்ள வைகே கடற்கரைக்கு களப்பயணம் மேற்கொண்டுள்ளனர்
**களப் பயணம்** (Field trip) அல்லது **உல்லாசப் பயணம்** என்பது ஓர் குழுவினர் தங்களின் இயல்பான சூழலில் இருந்து விலகி ஓர் இடத்திற்குச் செல்லும் பயணமாகும்.

மாணவர்களுக்காக செய்யப்படும் போது, ஐக்கிய இராச்சியம், ஆஸ்திரேலியா, நியூசிலாந்து மற்றும் வங்கதேசத்தில் **பள்ளிப் பயணம்** என்றும், அயர்லாந்தில் பள்ளிச் சுற்றுலா என்றும் அழைக்கப்படுகிறது.

2022 ஆம் ஆண்டில் சீரற்ற கட்டுப்பாட்டு சோதனைத் தரவைப் பயன்படுத்தி நடத்திய ஆய்வில், கலாச்சார ரீதியாக வளப்படுத்தும் களப் பயணங்கள், மாணவர்கள் கலைகளில் அதிக ஆர்வம் காட்ட வழிவகுத்தது, வெவ்வேறு எண்ணங்களைக் கொண்ட மாணவர்களிடையே சகிப்புத்தன்மை வளரவும், கற்றல் வெளிப்பாடுகள் அதிகரிக்கவும் உதவியது தெரியவந்தது.

மீள்பார்வை
----------

களப் பயணத்தின் முக்கிய நோக்கம் ,கல்வி அவதானிப்பு,பரிசோதனை அல்லாத ஆராய்ச்சிக்காகவோ அல்லது ஆசிரியர்கள் மற்றும் மாணவர்கள் அவர்களது வகுப்பு தோழர்களுடன் முகாமிடுவது போன்ற அவர்களின் அன்றாட நடவடிக்கைகளுக்கு அப்பால் உள்ள அனுபவங்களை மாணவர்களுக்கு வழங்குவது ஆகும். இந்த ஆய்வின் நோக்கம், குறிப்பிட்ட விடயங்களை அதன் இயற்கையான நிலையில் அவதானித்து, மாதிரிகளைச் சேகரிப்பதாகும். வசதியான குழந்தைகள் ஏற்கனவே பள்ளிக்கு வெளியே இருக்கும் கலாச்சார நிறுவன சூழலை அனுபவித்திருக்கலாம், மேலும் களப்பயணங்கள், கலைகளில் ஒரே மாதிரியான கலாச்சார அனுபவங்களைப் பெறுவதற்கும் அதிக வசதியற்ற மற்றும் வசதி குறைந்த குழந்தைகளும் அவ்வாறான அனுபங்களைப் பெருவதற்கும் உதவு புரிகிறது.

களப் பயணங்கள் பெரும்பாலும் 3 படிநிலைகளில் செய்யப்படுகின்றன: தயாரிப்பு, செயல்பாடுகள் மற்றும் பின்தொடர்தல் செயல்பாடு. தயாரிப்பு என்பது மாணவர் மற்றும் ஆசிரியர் இருவருக்கும் பொருந்தும். ஆசிரியர்கள் பெரும்பாலும் பயணத்திற்கு முன் சேருமிடம் மற்றும் பாடப்பொருள் பற்றி அறிய நேரம் எடுத்துக்கொள்கிறார்கள். விரிவுரைகள், சுற்றுப்பயணங்கள், பணித்தாள்கள், நிகழ்படங்கள் மற்றும் ஆர்ப்பாட்டங்கள். தொடர்பணி நடவடிக்கைகள் பொதுவாகக் களப்பயணம் முடிந்தவுடன் வகுப்பறையில் நடக்கும் விவாதங்கள் ஆகியவை களப்பயணங்களில் நடக்கும் பரவலான செயல்பாடுகளாகும்.

மேலும் பார்க்கவும்
------------------

* பள்ளிப் பேருந்து

சான்றுகள்
---------

1. ↑  Erickson, Heidi H.; Watson, Angela R.; Greene, Jay P. (2022). "An Experimental Evaluation of Culturally Enriching Field Trips". *Journal of Human Resources*: 1020. doi:10.3368/jhr.1020-11242R1. பன்னாட்டுத் தர தொடர் எண்:0022-166X.
2. ↑  Greene, Jay P.; Kisida, Brian; Bowen, Daniel H. (2014). "The Educational Value of Field Trips". Research. *Education Next*. Vol. 14, no. 1. Hoover Institution. pp. 78–86. ISSN 1539-9672. Retrieved 4 May 2015.
3. ↑  Bitgood, Stephen (1989). Bitgood, Stephen. ed. "School Field Trips: An Overview". *Visitor Behavior* (Center for Social Design; Visitor Studies Association) **4** (2): 3–6. பன்னாட்டுத் தர தொடர் எண்:0892-4996. .
**இலவச மதிய உணவுத் திட்டம்** (Midday Meal Scheme) தமிழகத்தில் உள்ள அரசு/அரசு உதவி பெறும் பள்ளி மாணாக்கர்களுக்கு இலவசமாக மதிய உணவு வழங்கும் திட்டமாகும்.

திட்டத்திற்கான காரணங்கள்
------------------------

வறுமையின் காரணமாக பள்ளி வராமல் சிறு வயதிலேயே பிழைப்புக்காக வேலை செல்லும் சிறுவர்களைப் பள்ளிக்கு வரவழைப்பதற்காகவும், அவர்களின் கல்வி வளர்ச்சியை மனதில் கொண்டும் இத்திட்டம் தொடங்கப்பட்டது.

வரலாறு
------

நீதிக் கட்சி ஆட்சிக் காலத்தில் அப்போதைய சென்னை மாகாணத்தின் சில பள்ளிகளில் இத்திட்டம் அறிமுகப்படுத்தப்பட்டது.காமராஜர் ஆட்சிக் காலத்தில் மதிய உணவுத் திட்டமாக மாறியது. 1955 ஆம் ஆண்டு மார்ச் 27ந்தேதி சென்னை பூங்கா நகர் மெமோரியல் மண்டபத்தில், சென்னை மாகாண தொடக்கப் பள்ளி ஆசிரியர்கள் மாநாடு நடந்தது. அந்த மாநாட்டைத் தொடங்கி வைக்க அப்போதைய முதல் அமைச்சர் காமராஜர் வந்திருந்தார். அவர் அருகில் அமர்ந்திருந்த கல்வித்துறை இயக்குனர் நெ. து. சுந்தரவடிவேலுவிடம் தொடக்கப் பள்ளிக் கூடங்களில், ஏழைக்குழந்தைகள் அனைவருக்கும் இலவச மதிய உணவு வழங்குவது பற்றி முதன்முதலாக ஆலோசித்தார். பின்னர் இந்த மதிய உணவு திட்டம் பற்றி அமைச்சரவைக் கூட்டத்தில் ஆலோசிக்கப்பட்டது. வருவாய்த்துறை செயலாளர் பல ஆட்சேபணைகளையும் சந்தேகங்களையும் எழுப்பினார். அதற்கெல்லாம் காமராஜர் பதிலளித்தபின், முடிவில் சத்துணவு திட்டத்தை நடைமுறைப்படுத்துவது என்றும், முதலில் எட்டயபுரத்தில் தொடங்குவது என்றும் முடிவு செய்யப்பட்டது. அதன்படி, பாரதியார் பிறந்த எட்டையபுரத்தில், முதன் முதலாக மதிய உணவுத் திட்டம் தொடங்கப்பட்டது.[] திட்டத்தைத் தொடங்கி வைத்துப் பேசுகையில் காமராஜர் கூறியதாவது: *"அன்னதானம் நமக்குப் புதிதல்ல. இதுவரை வீட்டுக்கு வந்தவர்களுக்கு உணவு அளித்தோம். இப்போது பள்ளிக்கூடத்தைத் தேடிச்சென்று சோறு போடுகிறோம். இதன் மூலம் உயிர் காத்த புண்ணியம், படிப்பு கொடுத்த புண்ணியம் இரண்டும் சேரும். எல்லோருக்கும் கல்விக் கண்ணைத் திறப்பதை விட, எனக்கு முக்கியமான வேலை வேறு இல்லை. எனவே, மற்ற எல்லா வேலைகளையும் ஒதுக்கி வைத்துவிட்டு, ஊர்வலமாக வந்து பகல் உணவு திட்டத்திற்குப் பிச்சை எடுக்கச் சித்தமாக இருக்கிறேன்."* எம்.ஜி.ஆர். ஆட்சியில் சத்துணவுத் திட்டமாக விரிவடைந்தது. திமுக ஆட்சியில் சத்துணவில் முட்டை அறிமுகப்படுத்தப்பட்டது. அதன் பின்னர், அதிமுக ஆட்சியில் சத்துணவில் புதிய உணவுப் பொருட்கள் அறிமுகப்படுத்தப்பட்டன.

மேற்கோள்கள்
-----------

1. ↑  "ORIGIN AND GROWTH OF SCHOOL LUNCH PROGRAMME IN TAMIL NADU". Teacher Education , Ministry of Human Resource Development, Government of India. Archived from the original on 2016-03-04. Retrieved 12 ஆகத்து 2014.
2. ↑  "ஏன் இந்த ஆத்திரம்?". தீக்கதிர் தமிழ் நாளிதழ். 12 ஆகத்து 2014. p. 4. Archived from the original on 2016-03-05. Retrieved 12 ஆகத்து 2014.
3. ↑  Brindavan C Moses (Jan 1983). "TAMIL NADU-Noon Meals Scheme". *Economic and Political Weekly* **18** (4). . 
[*தொடர்பிழந்த இணைப்பு*]
**காவல் தெய்வம்** என்பது ஒரு ஊரையோ, நிலப்பரப்பையோ, நபரையோ, வம்சத்தையோ, நாட்டையோ, பண்பாட்டையோ, தொழிலையோ காப்பதாக, புரப்பதாக அல்லது இவற்றில் எதற்காவது பொறுப்பானதாகக் கருதப்படும் ஆகும்.

ஒருவரின் தனிப்பட்ட சிறுதெய்வமான *ஜீனியஸ்*, ஒருவரின் பிறப்புதொட்டு இறப்பு வரையில் தொடரும் *டேய்மன்* முதலியவை மேற்கத்திய காவல் தெய்வ வகைகளுள் சிலவாகும். 

தமிழர் பண்பாட்டிலும் இலக்கியங்களிலும் காணலாகும் ஐயனார், பல வகை அம்மன், சதுக்கப் பூதம் முதலியன காவல் தெய்வங்களுக்கான எடுத்துக்காட்டுகளாகும்.

ஆசியா
-----

இந்து சமயத்தில், காவல் தெய்வங்கள் இட்டதெய்வம் என்றும் குலதெய்வம் என்றும் வழங்கப்படும். கிராமங்களைக் காக்கும் கிராமத்து காவல் தெய்வங்களும் இவற்றுள் அடங்கும். தேவர்களும் சிறுதெய்வங்களாகக் காணத்தக்கவர்களே.

இவற்றையும் காண்க
----------------

* துவாரபாலகர்
* காவல் தெய்வங்கள் பட்டியல், தமிழ்நாடு

சான்றாதாரங்கள்
--------------

1. ↑  Pierre A. Riffard (2008). *Nouveau dictionnaire de l'ésotérisme*. Paris, FR: Payot. பக். 114–115, 136–137.
2. ↑  Plato. *Apology of Socrates*. 40 b.
3. ↑  Nicole Belayche, "Religious Actors in Daily Life: Practices and Beliefs", in *A Companion to Roman Religion* (Blackwell, 2007), p. 279.

மேற்கோள்கள்
-----------
**புஷ்பா பிரீயா** ( Pushpa Preeya ) புஷ்பா என்.எம் என்றும் அழைக்கப்படும் இவர் ஓர் இந்திய எழுத்தாளரும், தகவல் தொழில்நுட்ப வல்லுநரும், சமூக ஆர்வலரும் மற்றும் தன்னார்வலரும் ஆவார். இவர், பார்வையற்றோருக்கான தேர்வு எழுதும் தன்னார்வ சேவைக்காக நன்கு அறியப்பட்டவராகக் கருதப்படுகிறார்.

சுயசரிதை
--------

இவர், கர்நாடக மாநிலம் பெங்களூருவில் பிறந்து வளர்ந்தவர். தனது இளம் வயதிலேயே நிதிச் சிக்கல்களை எதிர்கொள்ளும் மிகவும் எளிமையான பின்னணியில் இருந்து வருகிறார்.  *இந்தியா டைம்ஸுக்கு* அளித்த நேர்காணலின் போது, இவரும் இவரது சகோதரரும் தங்களுக்கென ஒரு வாழ்க்கையை உருவாக்க அனைத்து தடைகளையும் முரண்பாடுகளையும் முறியடிக்க வேண்டியிருந்தது என்பதை வெளிப்படுத்தினார்.

தொழில்
------

புஷ்பா 2007 இல், தனது தோழிகளில் ஒருவரின் தூண்டுதலின் விளைவாக, மாற்றுத்திறனாளிகளுக்கான தேர்வுகளை எழுதும், தேர்வு எழுதுபவராக தனது வாழ்க்கையைத் தொடர்ந்தார்,  2007 ஆம் ஆண்டில், பார்வையற்றோருக்கான தேர்வுகளை எழுதுவதற்கான சில தன்னார்வத் தொண்டு நிறுவனங்களின் கோரிக்கைக்கு இவர் பதிலளித்தார்.  இவர் கணினி அறிவியலில் பட்டயப் படிப்பு முடித்தவர். மேலும், இந்திரா காந்தி தேசிய திறந்தநிலை பல்கலைக்கழகத்தில் தனது கல்வியைத் தொடர்ந்தார்.

2019 ஆம் ஆண்டு நிலவரப்படி, இவர் 2007 ஆம் ஆண்டு முதல் பார்வையற்றோருக்கான 1000க்கும் மேற்பட்ட தேர்வுகளை எழுதி முடித்ததாகக் கூறப்படுகிறது இவர் இரத்த தானம் செய்பவர்களுக்காக முகநூல் வலைப்பதிவுப் பக்கத்தையும் பராமரிக்கிறார். இவர் 2018 ஆம் ஆண்டுக்கான நாரி சக்தி புரஸ்கார் விருதை இந்தியக் குடியரசுத் தலைவர் ராம்நாத் கோவிந்திடம் இருந்து மார்ச் 8, 2019 அன்று சர்வதேச மகளிர் தினத்தில் பெற்றார்.

மேற்கோள்கள்
-----------

1. ↑  "Meet Pushpa Preeya - The Woman Who Has Written 1000 Exams For The Disabled, In The Last 10 Years" (in ஆங்கிலம்). 2019-05-20. Retrieved 2020-04-18.
2. ↑  "Meet Bangaluru woman who has been writing exams". 12 February 2018. Retrieved 2020-04-18.
3. ↑  Sunitha Rao R. (2018-02-11). "She scribed 657 exams in 10 years for the disabled | Bengaluru News". Retrieved 2020-12-20.
4. ↑  "B'luru Woman Has Written 1000+ Exams - Not for Herself, but for the Differently-Abled!". 2019-03-15. Retrieved 2020-04-18.
**காட்சி வழிக் கற்றல்** (Visual learning) என்பது நீல் ஃப்ளெமிங்கின் VARK மாதிரியின் கற்றல் பாணிகளில் ஒன்றாகும், இதில் ஒரு காட்சி வடிவத் தகவல் கற்பவருக்கு வழங்கப்படுகிறது. கற்பவர்களுக்குத் தகவலை திறம்பட விளக்குவதற்கு வரைபடங்கள், விளக்கப்படங்கள் மற்றும் காட்சி தூண்டுதலின் பிற வடிவங்களைப் பயன்படுத்தலாம். ஃப்ளெமிங் VARK மாதிரியானது இயக்கம் சார் கற்றல் மற்றும் செவிவழிக் கற்றலையும் உள்ளடக்கியது.  ஆனால், காட்சிவழிக் கற்றல் உபகரணங்களை வழங்குவது கற்றலை மேம்படுத்துகிறது என்பதற்கு எந்த ஆதாரமும் இல்லை.

நுட்பங்கள்
----------

வரைகலை அமைப்பாளர்களைப் பயன்படுத்துவது பின்வரும் பகுதிகளில் மாணவர் செயல்திறனை மேம்படுத்துகிறது என்று ஒரு ஆய்வு ஆய்வு முடிவு செய்தது: 

தக்கவைத்தல்
மாணவர்கள் தகவலை நன்றாக நினைவில் வைத்துக்கொள்வதோடு, அது காட்சி மற்றும் வாய்மொழியாகக் கற்றுக் கொள்ளப்படும்போது அதை சிறப்பாக நினைவுபடுத்த முடியும். 
வாசித்துப் புரிந்துகொள்ளுதல்
வரைகலை அமைப்பாளர்களின் பயன்பாடு மாணவர்களின் வாசிப்புப் புரிதலை மேம்படுத்த உதவுகிறது. 
மாணவர் சாதனை
கற்றல் குறைபாடுகள் உள்ள மற்றும் இல்லாத மாணவர்கள் உள்ளடக்கப் பகுதிகள் மற்றும் தர நிலைகளில் தங்களது செயல்திறனை மேம்படுத்துகின்றனர். 

1. ↑  Leite, Walter L.; Svinicki, Marilla; and Shi, Yuying: *Attempted Validation of the Scores of the VARK: Learning Styles Inventory With Multitrait–Multimethod Confirmatory Factor Analysis Models*, p. 2. Sage Publications, 2009.
2. 1 2 3 4  "Graphic Organizers: A Review of Scientifically Based Research, The Institute for the Advancement of Research in Education at AEL" (PDF).
**உலோவிசா மரியா லோரென்டினா உரோமெல்** (Lovisa Maria Lorentina Romell) என்பவர் ஒரு சுவீடன் கண்டுபிடிப்பாளர் மற்றும் ஸ்டாக்ஹோமில் உள்ள உரோமெலின் காப்புரிமை அலுவலகத்தின் நிறுவனர் ஆவார். காப்பு உணவு கொள்கலன், தோல் பூச்சு மருந்து, தையல் பொருட்களுக்கான பயண பை மற்றும் சமையலறைக் குப்பைகளைச் சேகரிப்பதற்கான துளையிடப்பட்ட செருகல் உள்ளிட்ட பல கண்டுபிடிப்புகளை உருவாக்கியவர் ஆவார்.

வாழ்க்கையும் பணியும்
--------------------

உரோமெல் 13 சூன் 1859 அன்று ஹாங்க்வாரில் லோவிசா மரியா லோரென்டினா ஸ்டென்க்விஸ்ட் என்ற பெயரில் பிறந்தார். மேலும் கோட்லாண்ட் தீவில் விவசாயியான பெஹர் ஆகஸ்ட் பேட்டர்சன் மற்றும் மரியா மக்தலேனா வயர்லியஸ் ஆகியோரின் மகளாகவும், வாரிய பண்ணைத் தொழிலாளி மத்தியாஸ் வில்ஹெல்ம் மற்றும் ஃப்ரெட்ரிகா கரோலினா இஸ்பெர்க் ஆகியோரின் வளர்ப்பு மகளாகவும் இருந்தார். பின்னர் இவர் ஸ்டாக்ஹோமுக்கு குடிபெயர்ந்தார். இங்கு இவர் சாக்கோ அண்ட் ப்ரூன் என்ற காப்புரிமை நிறுவனத்தில் பணி புரிந்தார். அலுவலகத்தில் தான் கூடுதலாக வேலை பார்ப்பதை உணர்ந்த, உரோமெல், சொந்தத் தொழிலைத் தொடங்கி அதை உரோமலின் காப்புரிமை அலுவலகம் என்று அழைத்தார். இவர் இத்தொழிலைத் தொடங்கிய நேரத்தில் இது மிகவும் குறிப்பிடத்தக்க நிறுவனமாக இருந்தது..

உரோமெல் 1889ஆம் ஆண்டில் லார்ஸ் ரோமெல் (ஐடி1) என்பவரை மணந்தார். இதே ஆண்டில் இவர் தனது வணிக நிறுவனத்தை நிறுவினார். பாடத்திட்டம் தொடர்பான சர்ச்சையில் இவரது கணவர் தனது கற்பித்தல் வேலையை விட்டு வெளியேற வேண்டியிருந்தபோது, இவர் தனது அலுவலகத்தில் ஓர் ஊழியராகவும் காப்புரிமை வழக்கறிஞராகவும் பணியாற்றத் தொடங்கினார். இதைத் தம்பதியினர் தொடர்ந்து வளர்த்து வந்தனர். அலுவலகத்தில், இவர்கள் இளம் சிறுவர்களை உதவியாளர்களாக நியமித்தனர். பத்து மொழிகளில் 5,000 தலைப்புகளைக் கொண்ட அலுவலக நூலகத்திற்குக் கல்வி மற்றும் அணுகலை அலுவலக உரிமையாளர்கள் உறுதியளித்தனர். எழுத்தாளர் ஐவார் லோ-ஜோஹன்சன் இவர்களுக்கு உதவி வழங்குபவராக இருந்தார். இவர் தன்னுடைய புத்தகங்களில் நேரத்தைச் செலவிட்டார்.

இறுதியில், லார்ஸ் காப்புரிமை அலுவலகத்தில் பொறுப்பெடுத்துக் கொண்டார். இறுதியாக, உரோமலின் காப்புரிமை அலுவலகம் மரியா உரோமலின் பழைய முதலாளி ஜாக்கோ மற்றும் ப்ரூனுக்கு விற்கப்பட்டது.

உரோமல் சூலை 3,1949-இல் வாஸ்டெர்ஹானிங்கேயில் இறந்தார்.

மேற்கோள்கள்
-----------

1. ↑  Johnson, Anders (2018-12-09). "Kvinnliga uppfinnare". *Företagskällan* (in ஸ்வீடிஷ்). பார்க்கப்பட்ட நாள் 2023-11-13.
2. ↑  "Romell, Maria (1859 - 1949) [sv] - KulturNav". *kulturnav.org* (in ஸ்வீடிஷ்). பார்க்கப்பட்ட நாள் 2023-11-13.
3. ↑  "Romell, Maria (1859 - 1949)". *digitaltmuseum.org* (in ஸ்வீடிஷ்). பார்க்கப்பட்ட நாள் 2023-11-13.
4. 1 2 3 4  Strid, Ake. "Lars Romell - Svenskt Biografiskt Lexikon". *sok.riksarkivet.se* (in ஸ்வீடிஷ்). பார்க்கப்பட்ட நாள் 2023-11-13.
**கீதா இளங்கோவன்** என்பவர் இந்தியாவின், தமிழ்நாட்டின் திருப்பூரைச் சேர்ந்த ஒரு பெண்ணிய செயற்பாட்டாளர், இந்திய பத்திரிகையாளர், எழுத்தாளர் மற்றும் ஆவணப்பட இயக்குநர் ஆவார். கீதா இளங்கோவன் சமூக மற்றும் பாலின அடிப்படையிலான பிரச்சினைகளை கையாளும் குறும்படங்கள் மற்றும் ஆவணப்பட திரைப்படங்களை உருவாக்குவதில் ஈடுபடும் படைப்பாளி ஆவார்.

கல்வி
-----

கீதா இளங்கோவன் இந்தியாவின், தமிழ்நாட்டின், திருப்பூரைச் சேர்ந்தவர் ஆவார். இவர்கோயம்புத்தூர் பூ. சா. கோ கலை அறிவியல் கல்லூரியில் ஊட்டச்சத்து அறிவியலில் பட்டம் பெற்றார். அங்கு இவர் தன் வருங்கால கணவரை சந்தித்தார்.  பின்னர் இவர் தனது குடும்பத்தினரின் எதிர்ப்பையும் மீறி மதுரை காமராசர் பல்கலைக்கழகத்தில் இதழியலில் முதுகலை படிப்பில் இணைந்தார். 

பின்னர் கீதா இளங்கோவன் இ. கு. ப. தே நடத்திய இந்திய தகவல் சேவை தேர்வுக்கு பத்திரிகை முதுகலை பட்டதாரிக்கு விண்ணப்பித்தார். 1998 இல், அகில இந்திய அளவில் இரண்டாம் இடத்தைப் பெற்றார்

தொழில்
------

### திரைப்பட உருவாக்கம்

மனநலம் பாதிக்கப்பட்ட குழந்தைகளைப் பற்றிய கீதா இளங்கோவனின் முதல் குறும்படமான 'லிட்டில் ஸ்பேஸ்' (2007) எஸ். சி. ஏ. ஆர். எப் இந்தியா விருதைப் பெற்றது.   2014 இல், சென்னை மகளிர் சர்வதேச திரைப்பட விழாவில் இரண்டாவது சிறந்த ஆவணப்படமாக தேர்வு ஆனது.  கீதா இளங்கோவனின் 2010 ஆம் ஆண்டைய திரைப்படமான *அஃறிணைகள்* (2010) படமானது கண்ணியமான வேலைவாய்ப்பைப் பெற திருநங்கைகள் நடத்தும் போராட்டத்தைப் பற்றி கூறுவதாக இருந்தது.  இவர் 2018 ஆம் ஆண்டில், மாதவிடாய் தொடர்பான கட்டுக்கதைகள் மற்றும் பிரச்சினைகள் மற்றும் ஜாதிப் பாகுபாடுகள் தொடர்பாக குழந்தைகளுக்கான மூன்று உரையாடல் திரைப்படங்களை உருவாக்கினார். 

### எழுத்தாக்கங்கள்

இளங்கோவன் முதன்மையாக புனைகதை அல்லாதவற்றை எழுதுகிறார். பெண் ஊராட்சித் தலைவர்கள் பற்றி இவர் எழுதி தமிழ் இதழான அவள் விகடனில் வெளியான கட்டுரை 2005 இல் பஞ்சாயத்து ராஜ் ( இந்தியாவில் இருந்து பசி திட்டம் ) பெண்களின் சிறந்த அறிக்கைக்காக சரோஜினி நாயுடு விருதையும் ரூ. 200,000 ரொக்கப் பரிசையும் பெற்றது  இவரது கட்டுரைகள் "துப்பட்டா போடுங்க தோழி" என்ற பெயரில் இயர் ஸ்டோரிஸ் பப்பிகேசன்ஸ் ( Her stories Publication ) பதிப்பகத்தால் வெளியிடப்பட்டது.

மேலும் பார்க்கவும்
------------------

வெளி இணைப்புகள்
---------------



1. 1 2 3 4 5  "Spreading positive vibes". *The New Indian Express* (Chennai). 2010-11-15. . "Spreading positive vibes". *The New Indian Express*. Chennai. 2010-11-15.
2. ↑  Trackitteam, Web (March 10, 2023). "THE MEDIA FOR MENTAL HEALTH AWARD | Scarf India".
3. ↑  "Chennai women's International film festival". *The Times of India*. 2014-05-22.
4. ↑  "NIS celebrated International Women's Day on 8th March 2022". *National Institute of Siddha*. 9 March 2022.
5. ↑  "Three journalists selected for Sarojini Naidu award". *Zee News* (in ஆங்கிலம்). 13 September 2005.
6. ↑  Henry, Nikhila (16 March 2023). "Off With the Dupattas: Why TN Tribal Students Discarded Scarves To Beat Sexism". *TheQuint* (in ஆங்கிலம்).
**ஜமுனா** (30 ஆகத்து 1936 – 27 சனவரி 2023) தென்னிந்தியத் திரைப்பட நடிகை, இயக்குனர் மற்றும் அரசியல்வாதியாவார். இவர் பதினாறு வயதிலிருந்து திரைப்படங்களில் நடித்தார். 1953இல் புட்டிலு திரைப்படத்தில் நடிக்கத் தொடங்கினார்.

எல். வி. பிரசாதின் மிஸ்ஸியம்மா திரைப்படத்தில் நடித்தபிறகு இவர் புகழ்பெற்றார்.

இளமைக்காலம்
-----------

ஜனா பாய் என்ற இயற்பெயர் கொண்ட ஜமுனா கர்நாடகாவில் உள்ள ஹம்பி எனுமிடத்தில் நிப்பானி ஶ்ரீனிவாசன் ராவ் - கௌசல்யாதேவி ஆகியோருக்குப் பிறந்தார். ஆந்திர பிரதேசத்தில் குண்டூர் மாவட்டத்திலுள்ள துக்கரிலா எனுமிடத்தில் வளர்ந்தார். நடிகை சாவித்திரி இவருடைய வீட்டில் தங்கியிருந்தார். அதனால் சாவித்திரி ஜமுனாவை திரைப்படத்துறைக்கு வருமாறு அழைத்தார்.

தொழில்
------

ஜமுனா பள்ளியில் மேடை நடிகராக இருந்தார். அவருடைய அன்னை ஹார்மோனியம் போன்றவற்றை இசைக்க கற்றுத் தந்தார். டாக்டர் காரிகாபதி ராஜா ராவ் மா பூமி என்ற ஜமுனாவின் நாடகத்தினைப் பார்த்தவர், தன்னுடைய புட்டிலு திரைப்படத்தில் நடிகையாக்கினார். தமிழ், தெலுங்கு மற்றும் இந்தி திரைப்படங்களில் நடித்த ஜமுனா, அரசியலிலும் இணைந்தார். 1980களில் இந்திய தேசிய காங்கிரசில் இணைந்து ராஜமிந்திரி மக்களவைத் தொகுதியில் 1989இல் தேர்வு செய்யப்பட்டார். 1990களில் பாரதிய ஜனதா கட்சியில் இணைந்து அக்கட்சிக்காக பிரச்சாரத்தில் ஈடுபட்டார்.

விருது
------

* 1968: சிறந்த துணை நடிகைக்கான பிலிம்பேர் விருது - *மில்லன்*
* 2008: என்டிஆர் தேசிய விருது

திரைப்படங்கள்
-------------

### தமிழ்

1. மிஸ்ஸியம்மா (1955)
2. தெனாலி ராமன் (1956)
3. தங்கமலை ரகசியம் (1957)
4. பொம்மை கல்யாணம் (1958)
5. நல்ல தீர்ப்பு (1959)
6. தாய் மகளுக்கு கட்டிய தாலி (1959)
7. மருதநாட்டு வீரன் (1961)
8. நிச்சய தாம்பூலம் (1962)
9. மனிதன் மாறவில்லை (1962)
10. குழந்தையும் தெய்வமும் (1965)
11. அன்பு சகோதரர்கள் (1973)
12. தூங்காதே தம்பி தூங்காதே (1983)

மறைவு
-----

நடிகை ஜமுனா உடல்நலக் குறைவால் ஐதராபாதில் தனது 86 ஆவது அகவையில் 27 சனவரி 2023 அன்று காலமானார்.

மேற்கோள்கள்
-----------

1. 1 2 3 4  Narasimham, M. L. (1 September 2013). "PUTTILLU (1953)". *The Hindu*. Archived from the original on 30 August 2014. Retrieved 14 February 2016.
2. ↑  Madhavan, Pradeep (23 January 2015). "அமுதாய்ப் பொழிந்த நிலவு -அந்தநாள் ஞாபகம்". *The Hindu*.  from the original on 11 June 2015. Retrieved 14 February 2016. `{{cite web}}`: `|archiveurl=` missing title (help)
3. ↑  பழம்பெரும் நடிகை ஜமுனா காலமானார், பிபிசி, சனவரி 27, 2023
4. ↑  பழம்பெரும் நடிகை ஜமுனா காலமானார்
5. ↑  Veteran actress Jamuna passes away at 86

வெளி இணைப்பு
------------

* ஐ.எம்.டி.பி இணையத்தளத்தில் ஜமுனா
**உடல் சிலிர்ப்பு** அல்லது **நடுக்கம்** என்பது தோலில் தானாக ஏற்படும் அசைவைக் குறிக்கிறது. உடல் வெப்பநிலை ஒரே சீராக இருக்க வேண்டி குளிா்காலத்தில் மனிதர் உடலே வெப்பத்தை உற்பத்தி செய்யும் (THERMOGENESIS) தன்மை பெற்றதாக உள்ளது. இது உடல் தசைகள் சுருங்கி விரிவடைந்து அதன்வழியாக வெப்பத்தை உருவாகிக்கொள்கிறது. இவ்வாறு உருவாக்கப்படும் வெப்பம் உடலின் வெப்பநிலையை சீராக பராமரிக்கத் தேவையானதாக இருக்கிறது. மனித தோலில் உள்ள ரோமக் கால்கள் அரக்ட்டாா் தசைகள் மூலம் இழுத்துக் கட்டப்பட்டுள்ளன. இந்தத் தசைகள் சுருங்குவதால் ரோமக் கால்கள் குத்திட்டு நிற்கின்றன. இதைத்தான் சிலிா்ப்பு என்கிறோம்.

அட்ரினலின் என்ற ஹார்மோன் காரணமாகவும் உடலில் சிலிா்ப்பு ஏற்படுகிறது. இந்த ஹார்மோன் - பய உணா்ச்சி, திடீா்த் தாக்குதல் பாதுகாப்பு நடவடிக்கைகள் போன்றவற்றிக்கு அவசியமாகிறது. அட்ரினலின் இரத்தத்தில் அதிக அளவில் இருந்தாலும் சிலிா்ப்பு ஏற்படும்.

மேற்கோள்கள்
-----------

1. ↑  டோர்லாண்ட் மருத்தவ அகராதியில் *tremor*
2. ↑  Chen, Wei; Hopfner, Franziska; Becktepe, Jos Steffen; Günther Deuschl (2017-06-16). "Rest tremor revisited: Parkinson's disease and other disorders" (in En). *Translational Neurodegeneration* **6** (1): 16. doi:10.1186/s40035-017-0086-4. பன்னாட்டுத் தர தொடர் எண்:2047-9158. பப்மெட்:28638597.
3. ↑  Allan H. Goroll; Albert G. Mulley (1 January 2009). *Primary care medicine: office evaluation and management of the adult patient*. Lippincott Williams & Wilkins. பக். 1178. பன்னாட்டுத் தரப்புத்தக எண்:978-0-7817-7513-7.. பார்த்த நாள்: 30 May 2011.
4. ↑  அனைவருக்கும் கல்வி இயக்கம் - தமிழ்நாடு அறிவியல் இயக்கத்தின் அனுமதி வெளியீட்டு நுால் 2010 - எதனாலே ? எதனாலே ? எதனாலே ?
இடது:மரபுவழி தண்ணீர் எடுத்தல்; வலது:இந்த உருளையின் உதவியால் நிறைய நீரை எளிதாகக் கொண்டு செல்ல இயலும்
**கிப்போ உருளைகள் (Hipporoller)** தண்ணீரை இலகுவாக காவுவதற்கு உதவும் தண்ணீர் காவி தாங்கிகள். பலகாலமாக ஆபிரிக்கா, ஆசியா நாடுகளில் வசிக்கும் மக்கள் நீண்ட தூரங்களுக்கு சென்று தலையில் நீர் சுமந்து வருவது வழமையாக இருந்தது. கிப்போ உருளைகளின் உதவியுடன் தண்ணீரை அதற்குள் இட்டுவிட்டு அதை உருட்டி கொண்டு செல்ல முடியும். இதன் மூலம், பல மடங்கு தண்ணீரை இலகுவாக காவி அல்லது உருட்டி செல்ல முடியும். இது ஒரு புதிய கண்டுபிடிப்பு ஆகும்.

பயன்கள்
-------

* நேரம் மிச்சம்
* குறைவான அழற்சி
* குறைந்த ஆற்றல் செலவு
* உருளைகள் மூடப்பட்டிருப்பதால் நீரின் தூய்மை காக்கப்படுகிறது.

வெளி இணைப்புகள்
---------------

* Official Site வலைத்தளம்

மேற்கோள்கள்
-----------

1. ↑  Holland, Mina; Tucker, Ian; Mark, Monica; Kelly, Annie; Honigsbaum, Olivia (2012-08-25). "Africa innovations: 15 ideas helping to transform a continent" (in en-GB). *The Guardian*. .
2. ↑  "Social Impact of the Hippo Water Roller" இம் மூலத்தில் இருந்து 23 October 2011 அன்று. பரணிடப்பட்டது.. .
3. ↑  "The Hippo roller – ingenious water roller" (in en). 19 December 2006. .
**ஏ. கலியமூர்த்தி** (*A. Kaliyamurthy*) இந்தியாவின் தமிழ்நாடு மாநிலத்தைச் சேர்ந்த முன்னாள் காவல்துறை அதிகாரியாவார். 35 ஆண்டுகளுக்கும் மேலாக தமிழ்நாடு காவல் துறையில் திருச்சி, கோவை மற்றும் சென்னை ஆகிய இடங்களில் பல்வேறு பொறுப்புகள் மற்றும் பணிகளில் இருந்துள்ளார். கடைசியாக திருச்சியில் காவல் துறை கண்காணிப்பாளராகப் பணியாற்றி ஓய்வு பெற்றார். இவரது பணிக்காலத்தில் முதல்வர் விருதையும், சிறப்பான சேவைக்கான குடியரசுத்தலைவர் காவல் பதக்கத்தையும் பெற்றார். ஓய்வு பெற்ற பிறகு இவர் ஓர் ஊக்கமளிக்கும் தன்னம்பிக்கைப் பேச்சாளராக தனது உரைகளின் மூலம் மக்களை ஊக்குவித்து வருகிறார்.

கல்வி
-----

கலியமூர்த்தி தமிழ்நாட்டின் தஞ்சாவூர் மாவட்டம், பூதலூரில் பிறந்து, தஞ்சாவூர் மன்னர் சரபோஜி அரசுக் கல்லூரியில் இளநிலை பட்டமும், சென்னையில் தமிழ் இலக்கியத்தில் முதுகலைப் பட்டமும் முனைவர் பட்டமும் பெற்று தனது கல்வியை முடித்தார்.

தொழில்
------

1976 ஆம் ஆண்டு அக்டோபர் மாதம் 13 ஆம் தேதியன்று தமிழ்நாடு காவல்துறை[5] பணியில் சேர்ந்த கலியமூர்த்தி அக்டோபர் 30, 2010 இல் ஓய்வு பெறும் வரை 35 ஆண்டுகள் பணியாற்றினார். தனது பதவிக் காலத்தில் காவல்துறை கண்காணிப்பாளர் பதவியை அடைந்தார். தமிழ்நாட்டைப் பிரதிநிதித்துவப்படுத்தி நாசிக் (1980), லக்னோ (1982), காசுமீர் (1985) ஆகிய இடங்களில் நடைபெற்ற அகில இந்திய காவல் பணிப் போட்டி மற்றும் துப்பாக்கிச் சுடுதல் போட்டிகளில் தங்கப் பதக்கங்களை வென்றுள்ளார்.

ஊக்கமளிக்கும் பேச்சாளர்
-----------------------

ஓய்வுக்குப் பிறகு, முனைவர் ஏ. கலியமூர்த்தி ஊக்கமளிக்கும் பேச்சாளராக மாறியுள்ளார். தனது அனுபவங்களை உரைகள் மூலம் பகிர்ந்து மக்களை ஊக்குவிக்கிறார்.
and inspiring millions of people through his speeches.

தனிப்பட்ட வாழ்க்கை
------------------

சூர்யகலா என்பவரை கலியமூர்த்தி திருமணம் செய்துகொண்டார்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

புற இணைப்புகள்
--------------

* Official website
**காதிரைச்சல்** (**Tinnitus**, **கர்ணநாதம்**) என்பது வெளியில் சத்தம் இல்லாதபோதும் காதின் உட்புறத்தில் கேட்கும் ஒரு சத்தம் ஆகும். இது மென்மையாகவோ அல்லது அதிக ஒலியுடனான சத்தமாகவோ இருக்கலாம். இது மணி அடிப்பதைப் போலவோ, சங்கு ஊதுவதைப் போலவோ, கடல் அலையைப் போலவோ, சைரன் ஒலி போலவோ, பறவைகளின் ஒலி போலவோ, விசில் சப்தம் போலவோ, காதுக்குள் காற்று அடைத்தது போலவோ, தண்ணீர் ஓடுவது போலவோ அல்லது வேறு ஏதோ ஒரு ஓசை போலவோ கேட்கும். இது ஒரு நோயல்ல என்றும் சிலர் குறிப்பிடுகிறார்கள். இதனால் பலர் பாதிக்கப் பட்டுள்ளார்கள். சிலருக்கு ஒரு சில நிமிடங்களே இதன் தாக்கம் இருந்து பின்னர் இல்லாமற் போவதும் உண்டு. சிலர் பல வருடங்களாக இதிலிருந்து மீள முடியாதவர்களாகவும் இருக்கிறார்கள். இதில் அகநிலைக் காதிரைச்சல், புறநிலைக் காதிரைச்சல் என இரு வேறுபட்ட நிலைகள் உள்ளன.

காரணிகள்
--------

காதிரைச்சல் வருவதற்கான காரணிகளாக முதுமை, ஒலி அதிர்வு (அதீத சத்தம், குண்டு வெடிப்பு அதிர்ச்சி), வைரஸ் மற்றும் பாக்டீரியா தொற்று, நாள்பட்ட இடைச்செவியழற்சியில், இதய நோய்கள், மத்திய நரம்பு மண்டலத்தின் நோய்கள், தசைநார் கூட்டு செயற்பாட்டுக் கோளாறுகள், கர்ப்பப்பை, வாய், முதுகெலும்பு நோய்கள், தசைநார் காரணங்கள், வளர்சிதை மற்றும் சிறுநீரக நோய்கள், கழுத்து நரம்புகளின் இரத்த ஓட்ட மாற்றங்கள், காதில் உள்ள கட்டிகள் போன்ற இன்னும் பல கருதப்படுகின்றன

மேற்கோள்கள்
-----------
**கரம்சோதி தலால் (Karamjyoti Dalal)** இந்தியாவைச் சேர்ந்த ஓர் இணை விளையாட்டு தடகள வீரர். வட்டு எறிதல் வீராங்கனையாக அறியப்படுகிறார். அரியானா மாநிலத்தின் ரோத்தக்கு நகரத்தைச் சேர்ந்தவர். ஐபிசி உலக இணை தடகள வெற்றியாளர் போட்டியில் வெண்கலப் பதக்கம் வென்றுள்ளார்.  அரியானா மாநிலத்தைச் சேர்ந்தவரான இவர் ரோத்தக்கு நகரிலுள்ள மகரிசி தயானந்த் பல்கலைக்கழகத்தில் படித்தார்

ஆரம்ப வாழ்க்கை மற்றும் தொழில்
-----------------------------

மொட்டை மாடியில் இருந்து தவறி விழுந்து விபத்துக்குள்ளாவதற்கு முன்பு கரம்சோதி ஒரு கபடி வீராங்கனையாக இருந்தார். இவ்விபத்தில் கரம்சோதிக்கு இயக்குப் புலனுணர்ச்சி பாதிப்பு ஏற்பட்டது. பின்னர் இவர் வட்டு எறிதல் போட்டியாளராகவும் ஒரு பயிற்சியாளராகவும் செயல்படுகிறார். அரியானாவின் விளையாட்டு மற்றும் இளைஞர் விவகாரத் துறையிலும் பயிற்சியாளராக உள்ளார். இணை தடகள விளையாட்டை தன் அத்தையின் உதவியோடு கற்றுக் கொண்டார்.

### பதக்கங்கள்

1. 2017, துபாயில் நடந்த பாசாகிராண்டு பிரிக்சு போட்டியில் தங்கப் பதக்கம்.
2. 2014 ஆம் ஆண்டு பீகிங் நகரத்தில் நடந்த ஆசிய விளையாட்டுப் போட்டிகளில் இரண்டு வெண்கலப் பதக்கங்கள்.
3.. 2014 ஆசிய விளையாட்டின் போது. உலகின் தரவரிசையில் எட்டாம் நிலை
4. 2014 லண்டனில் நடந்த உலக இணை தடகளப் போட்டியில் வெண்கலப் பதக்கம்

மேற்கோள்கள்
-----------

1. ↑  "Karamjyoti Dalal secures World Championships bronze in a show of mental strength". *Zeven*. 2017-07-29. Retrieved 2019-10-19.
2. 1 2  "Will Karamjyoti Dalal become the first Indian woman to win Paralympic gold?". *www.sportskeeda.com* (in அமெரிக்க ஆங்கிலம்). 2015-11-04. Retrieved 2019-10-19.
3. ↑  "Karamjyoti Dalal recovers from poor show in Rio to win bronze in World Para Athletics Championships". *Scroll.in* (in அமெரிக்க ஆங்கிலம்). Retrieved 2019-10-19.
Usha Chinoy.உஷா சினாய் 1969 இல் பாடினார்.
**உஷா சினாய்** (*Usha Chinoy*) இந்தியாவின் குசராத்தின் ராஜ்கோட்டை சேர்ந்த இந்தியக் கல்வியாளர் மற்றும் இசைக்கலைஞர் ஆவார்.

இளமையும் கல்வியும்
------------------

உஷா சினாய் முன்னாள் சமசுதானமான ஜாம்நகர் (நவாநகர்) கத்தியவார் தீபகற்பத்தில் (குசராத்தின் சௌராட்டிராவில்) திரம்பக்லால் மணிசங்கர் ஜோஷி மற்றும் யஷோமதி ஜோஷி ஆகியோருக்கு மகளாகப் பிறந்தார். ராஜ்கோட்டில் உள்ள தர்மேந்திரசிங்ஜி கல்லூரியில் இலங்கலைப் (ஆனர்சு) பட்டம் பெற்றார். பின்னர் சங்கீத விசாரத் மற்றும் இந்துசுதானி வினீத் பட்டங்கள் மூலம் இசையில் பட்டயம் பெற்றார். ஜாம்நகர் நகரில், மாநகராட்சியின் முதல் தேர்ந்தெடுக்கப்பட்ட பெண் உறுப்பினராகவும், 1940களின் பிற்பகுதியிலிருந்து 1950களின் முற்பகுதி வரை சஜுபா பெண்கள் உயர்நிலைப் பள்ளியின் முதல்வராகவும் இருந்தார். இவரது தாத்தா, கவிஞர் மற்றும் எழுத்தாளர், வைத்யா சாசுதிரி மணிசங்கர் கோவிந்த்ஜி ஆவார். இவர் 1881ஆம் ஆண்டில் ஜாம்நகரில் புகழ்பெற்ற ஆயுர்வேத நிறுவனமான புகழ்பெற்ற அடாங்க் நிக்ரா மருந்தகத்தை நிறுவினார். இந்நிறுவனம் பம்பாய் (மும்பை), கல்கத்தா (கொல்கத்தா), சென்னை, புனே, கராச்சி, கொழும்பு, ரங்கூன் (யங்கோன்), பினாங்கு மற்றும் சிங்கப்பூர் ஆகிய இடங்களில் கிளைகளைக் கொண்டிருந்தது.

பணி
---

உஷா 1940களில் *யங் இந்தியாவுக்காகப்* பதிவு செய்யப்பட்ட பாடல்களுடன் தனது பாடும் வாழ்க்கையைத் தொடங்கினார். 1960 மற்றும் 1980களில் அனைத்திந்திய வானொலியிலும் பின்னர் தொலைக்காட்சி அலைவரிசையான தூர்தர்ஷனிலும் இவரது தொகுப்பில் குசராத்தி மற்றும் உருது கஜல்கள், பஜனைகள், தும்ரிகள், குஜராத்தி நாட்டுப்புறப் பாடல்கள் மற்றும் ஒளி இசை ஆகியவை அடங்கும்.குசராத்தி திரைப்படங்களில் பின்னணிப் பாடகராகவும் இருந்தார். 1964 முதல் 1974 வரை, இவர் ராஜ்கோட்டில் உள்ள ராஜ்குமார் கல்லூரியில் கலை, கைவினை மற்றும் இசைத் துறையின் நிறுவனத் தலைவராகவும் ஆசிரியராகவும் இருந்தார். 1967ஆம் ஆண்டில் பன்னாட்டு வாழ்க்கை பரிசோதனையின் ஒரு பகுதியாக இவர் அமெரிக்கா சென்றார்.

தனிப்பட்ட வாழ்க்கை
------------------

உஷா மூத்த இந்தியக் காவல் சேவை அதிகாரி ரொமேஷ்சந்திர சினாய் (1925-1991) என்பவரை மணந்தார். இவரது மூத்த சகோதரர் சுரேஷ் டி. ஜோஷி, 1960 மற்றும் 1970களில் ஜாம்நகரில் உள்ள குசராத்து ஆயுர்வேத கல்லூரியின் முதல்வராக இருந்தார். முன்னாள் சமஸ்தானமான ராஜ்கோட்டின் திவான் பாரிஸ்டர் சி. என். சினாயின் மருமகள் ஆவார். இவர் 2004ஆம் ஆண்டில் சீனாவின் ஷாங்காயில் இறந்தார். இவருக்கு மூன்று குழந்தைகள் இருந்தனர். இவர்களில் ஒருவர், சுஜான் ஆர். சினாய், மெக்சிகோவிற்கான இந்தியத் தூதராகச் செயல்பட்டவர். மேலும் இவருக்கு ஐந்து பேரக்குழந்தைகள் இருந்தனர்.

மேற்கோள்கள்
-----------

1. ↑
2. ↑  "Page 7 Advertisements Column 4".
3. ↑
4. ↑  "Atank Nigrah Pills".
5. ↑  "Page 1 Advertisements Column 3".
6. ↑  "Login".
**பென்சைல் அசிட்டேட்டு** (*Benzyl acetate*) ஒரு கரிம வேதிச் சேர்மம் ஆகும். இதன் மூலக்கூற்று வாய்பாடு C9H10O2. இவ் வாய்பாட்டை இப்பொருளின் அமைப்புக்கு ஏற்றவாறு C6H5CH2OOCCH3 என்றும் எழுதுவதுண்டு. பென்சைல் அசிட்டேட்டு என்னும் இவ் வேதிப்பொருள் பென்சைல் ஆல்ககாலும் அசிட்டிக் காடியும் பிணைந்து (பிணைவு வடிகை வழி) உருவாகும் ஓர் எசுத்தர். இது நிறமற்ற நீர்மம். பென்சைல் அசிட்டேட்டின் இன்னொரு பெயர் **பினைல்மெத்தில் அசிட்டேட்டு** (phenylmethyl acetate) ஆகும்.

பென்சைல் அசிட்டேட்டு இயற்கையில் மலர்களில் காணப்படுகின்றது. மல்லிகைப்பூ, இலாங்-இலாங் (ylang-ylang), தோபிரா (tobira) போன்ற மலர்களில் இருந்து பெறப்படும் அடிப்படையான எண்ணெயின் (நெய்யின்) முக்கிய உட்கூறு இந்த பென்சைல் அசிட்டேட். பென்சைல் அசிட்டேட்டு மல்லிகைப்பூவின் நறுமணம் போன்ற மணம் தரும் பொருள். ஆகவே இது நறுமண நீர்மங்களில் பயன்படுகின்றது.

பென்சைல் அசிட்டேட்டு ஆண் ஆர்க்கிட் ஈக்களுக்கு (orchid bee) ஈர்ப்புண்டாக்கும் பொருள்களுள் ஒன்று. இவ் ஈக்கள் தாம் தம் உடலில் உருவாக்கும் மணமிகளைச் (pheromone) செய்ய பென்சைல் அசிட்டேட்டு பயன்படுகின்றதாம், ஆகவே இவ் ஈக்களை ஈர்க்க அல்லது பிடிக்க இப்பொருள் பயன்படுகின்றது.

நெகிழிகள் (பிளாசிட்டிக்குகள்), பிசின்கள் (ரெசின், resin), செல்லுலோசு அசிட்டேட்டு, நைட்ரேட், எண்ணெய், வார்னிசுகள், மைகள், பளபளப்பூட்டிகள் முதலியவற்றின் கரைப்பானாகவும் பயன்படுகின்றது.

அடிக்குறிப்புகளும் மேற்கோள்களும்
--------------------------------

1. 1 2  McGraw-Hill Dictionary of Scientific and Technical Terms, 6th Edition
2. ↑  Schiestl, F.P. & Roubik, D.W. (2004). "Odor Compound Detection in Male Euglossine Bees". *Journal of Chemical Ecology* **29**: 253–257. doi:10.1023/A:1021932131526.

வெளி இணைப்புகள்
---------------

* International Chemical Safety Card 1331
* IARC Monograph "Benzyl acetate. பரணிடப்பட்டது 2005-10-12 at the வந்தவழி இயந்திரம்"
**திறந்த சமுதாயம்** (*open society*) என்ற எண்ணக்கரு என்றி பெர்க்சன் என்பவரால் முன்வைக்கப்பட்டது. திறந்த சமுதாயத்தில் அரசு responsive and tolerant ஆகவும், அரசு அமைப்புகள் ஒளிவுமறைவற்றதாகவும் (transparent), எளிதில் மாற்றங்களை உள்வாங்கக் கூடியதாகவும் (flexible) இருத்தல் வேண்டும். அரசு எந்த வித இரகசியங்களைப் பேணாமலும், ஏகபோக தன்மையற்றதாகவும், அனைத்துத் தகவல்களும் அனைவரின் நம்பிக்கைக்கு உரியதாகவும் அமைய வேண்டும். அரசியல் உரிமைகளும் மனித உரிமைகளும் திறந்த சமுதாயத்தின் அடிப்படைகளாகும்.

கார்ல் பொப்பர் தனது *The Open Society and Its Enemies* என்ற நூலில் தந்த வரைவிலக்கணப்படி திறந்த சமுதாயம் தனது தலைவர்களை வன்முறையற்று தேர்வு செய்யும் திறனைக் கொண்டிருக்கும் என்கிறார். மூடிய சமுதாயங்கள் வன்முறையற்ற தலைமை அல்லது அரசியல் மாற்றத்தை செய்யமுடியாதவையாகும். திறந்த சமுதாயங்களுக்கு மக்களாட்சி எடுத்துக்காட்டு ஆகும். மூடிய சமுதாயங்களுக்கு சர்வாதிகாரம் அல்லது ஏகபோக முடியாட்சி உதாரணங்கள் ஆகும்.

கார்ல் பொப்பர் எப்படி அரசாள்வது சிறந்தது என்பது பற்றி இறுதியான, முழுமையான, தீர்க்கதரிசனமான அறிவை பெறுவது இயலாது என்பதால், எந்த ஓர் அரசும் அதன் அரசியலை மாற்றி அல்லது மாற்றங்களை அனுசரித்துப் போககூடியதாக இருத்தல் வேண்டும் என்கிறார். மேலும், திறந்த சமுதாயம் பன்முக தன்மையோடும் (pluralistic) பல்பண்பாட்டோடும் (multicultural) இருந்தாலே பிரச்சினைகளுக்குப் பல அணுகுமுறைகளை அலச வாய்ப்பளிக்கும்.

வெளி இணைப்புகள்
---------------

* open society and piecemeal social engineering
**ஆரண்யனி** (*Aranyani*)(சமக்கிருதம்: अरण्यानि) இந்து மதத்தில் காடுகள் மற்றும் காடுகளில் வாழும் காட்டு விலங்குகளின் இயற்கைத் தெய்வங்களுள் ஒன்றாகும். சமசுகிருத மொழியில் ஆரண்யம் என்றால் காடு என்பது பொருளாகும்.

இலக்கியம்
---------

ஆரண்யனி குறித்து அர்ப்பணிக்கப்பட்ட *ரிக்வேதத்தின்* மிகவும் விளக்கமான பாடல் ஒன்று உள்ளது. ஆரண்யனி சூக்தம் (ரிக்வேதத்தின் 10வது மண்டலத்தில் உள்ள பாடல் 146) இந்தப் பாடல் ஆகும். ஆரண்யனி மழுப்பலானவள், காட்டில் அமைதியான சூழலை விரும்புகிறார். தொலைதூர இடங்கள் குறித்து பயப்படாமல் இருப்பார் என்று விவரிக்கிறது இந்தப் பாடல். நாகரிகத்தின் விளிம்பிலிருந்து பயப்படாமல் அல்லது தனிமையாக எப்படி அலைந்து திரிகிறார் என்பதை இப்பாடல் விளக்குகிறது. இவர் மணியுடன் கூடிய தண்டையினை அணிந்திருப்பார். எப்போதாவது இவரை இச்சத்தத்தின் மூலம் கேட்க முடியும். இவர் ஒரு நடனக் கலைஞர் என்று வர்ணிக்கப்படுகிறார். மனிதன் மற்றும் விலங்குகள் இரண்டிற்கும் உணவளிக்கும் இவரது திறன், 'நிலம் இல்லாதவளாக' இருந்தபோதிலும், ஒருவர் காணக்கூடிய அற்புதமான காட்சியாக உள்ளது. தைத்திரீயப் பிராமணத்தில் பாடல் திரும்பத் திரும்பக் கூறப்பட்டு, இந்தப் படைப்பின் வர்ணனையாளரால் விளக்கப்படுகிறது.

ஆரண்யனி மேற்கு வங்காளத்தில் உள்ள பன்பினி, கோவாவில் உள்ள வனதேவதா மற்றும் கொங்கன் பகுதியில் உள்ள வனதுர்கா போன்ற பிற்கால வனத் தெய்வங்களுடன் ஒப்பிடப்படுகிறது. நவீன இந்து மதத்தில் இவரது வழிபாடு குறைந்துவிட்டது, மேலும் ஆரண்யனிக்கு அர்ப்பணிக்கப்பட்ட கோயிலைக் காண்பது அரிதாக உள்ளது. இருப்பினும், பீகாரில் உள்ள அர்ராவில் ஆரண்யா தேவி கோயில் என்று ஒன்று உள்ளது.

இவர் சில சமயங்களில் தெய்வீக மரமான கற்பக மரத்தின் உரிமையாளராகக் கருதப்படுகிறார்.

மேற்கோள்கள்
-----------

1. ↑  "Aranyani, Araṇyāni, Araṇyānī: 9 definitions". 28 December 2018.
2. ↑  www.wisdomlib.org (2021-08-27). "Rig Veda 10.146.1 [English translation]". *www.wisdomlib.org* (in ஆங்கிலம்). Retrieved 2022-11-10.
3. ↑  "Hymn to a Forest Nymph in the Rig Veda". Archived from the original on 30 January 2020.
4. ↑  *The Hymns of the Rigveda*, Ralph T. H. Griffith, 1973.
வார்ப்புரு:HinduMythology